《春晚喜悟禅师自琉璃上方见过》
唐代·无可

琉璃师到城，谈性外诸经。下岭雪霜在，近人林木清。

苔痕深草履，瀑布滴铜瓶。乐问山中事，宵言彻晓星。

作者简介：无可，唐代诗僧，俗姓贾，范阳（今河北涿州）人，贾岛从弟。少年时出家为僧，尝与贾岛同居青龙寺，后云游越州、湖湘、庐山等地。大和年间，为白阁寺僧。与姚合过往甚密，酬唱至多。又与张籍、马戴等人友善。无可攻诗，多五言，与贾岛、周贺齐名。亦以能书名，效柳公权体。